PMIndiaData/PMIndiaSum huggingface dataset:
இந்தியா மற்றும் ருவாண்டா இடையேயான வர்த்தக ஒத்துழைப்பு கட்டமைப்பிற்கு அமைச்சரவை ஒப்புதல்

பிரதமர் திரு. நரேந்திர மோடி தலைமையிலான மத்திய அமைச்சரவை குழு இந்தியா மற்றும் ருவாண்டா இடையேயான வர்த்தக ஒத்துழைப்பு கட்டமைப்பிற்கு, செயலாக்கத்திற்கு பிந்தைய ஒப்புதல் வழங்கியுள்ளது. இந்த வர்த்தக ஒத்துழைப்பு கட்டமைப்பு 23 ஜூலை, 2018 கையெழுத்திடப்பட்டது. இந்த வர்த்தக ஒத்துழைப்பு கட்டமைப்பு இரு நாடுகளுக்கு இடையேயான வர்த்தக மற்றும் பொருளாதார உறவை மேலும் மேம்படுத்தும்.
பளுதூக்குதலில் ஆடவர் 94 கிலோகிராம் எடைப் பிரிவில் வெண்கலப் பதக்கம் வென்ற விகாஸ் தாகூருக்குப் பிரதமர் பாராட்டு

காமன்வெல்த் விளையாட்டுப் போட்டிகளில் வெண்கலப் பதக்கம் வென்ற பளுதூக்கும் வீரர் விகாஸ் தாகூருக்குப் பிரதமர் திரு. நரேந்திர மோடி பாராட்டு தெரிவித்துள்ளார். “நமது நாட்டின் பளுதூக்கும் வீரர்கள் அதிகப் புகழ் பெற்றிருப்பதற்கு நன்றி. ஆடவர் 94 கிலோகிராம் எடைப்பிரிவில் வெண்கலப் பதக்கம் வென்ற விகாஸ் தாகூருக்கு வாழ்த்துக்கள். அனைத்து இந்தியர்களின் முகங்களிலும் நீங்கள் மகிழ்ச்சியைக் கொண்டுவந்திருக்கிறீர்கள்” என்று பிரதமர் கூறியுள்ளார். Prime Minister Shri Narendra Modi has congratulated weightlifter Vikas Thakur on winning the Bronze medal at the Commonwealth Games. The Prime Minister said, “More glory thanks to our weightlifters. Congratulations Vikas Thakur for the Bronze in the men’s 94kg event. You have brought smiles on the faces of all Indians”.
பஹ்ரைன் மன்னருடன் பிரதமர் திரு.நரேந்திர மோடி தொலைபேசியில் உரையாடல்

பஹ்ரைன் பேரரசின் மன்னர் மேதகு ஹமாத் பின் இசா அல் கலிஃபா-வுடன் பிரதமர் திரு.நரேந்திர மோடி இன்று தொலைபேசியில் கலந்துரையாடினார். தற்போதைய கொவிட்-19 சுகாதார நெருக்கடி குறித்து இரு தலைவர்களும் விவாதித்தனர். அதில், சரக்குகளைக் கொண்டு செல்வதற்கான வழிகள் மற்றும் நிதி சந்தைகள் உள்ளிட்ட விவகாரங்கள் குறித்து விவாதிக்கப்பட்டது. தற்போதைய சுகாதார நெருக்கடி நிலையில், பஹ்ரைனில் அதிக அளவில் உள்ள இந்திய சமூகத்தினரின் நலனில் தனிப்பட்ட கவனம் செலுத்த உள்ளதாக பிரதமரிடம் மன்னர் உறுதியளித்தார். புலம்பெயர்ந்த இந்தியர்கள் மீது எப்போதும் பஹ்ரைன் அரசு கவனம் செலுத்துவது மற்றும் ஈடுபாடு காட்டுவதற்கு பிரதமர் திரு.நரேந்திர மோடி மனமார்ந்த நன்றியை தெரிவித்துக் கொண்டார். கொவிட்-19 சவால்களை எதிர்கொள்ள பரஸ்பரம் அனைத்து உதவிகளையும் செய்யவும், தங்களது அதிகாரிகளுக்கு இடையே தொடர் ஆலோசனை நடத்தவும் இரு தலைவர்களும் ஒப்புக் கொண்டனர். அண்டை நாடுகளைத் தாண்டிய நல்லுறவில் முக்கியத்துவம் வாய்ந்த நாடாக பஹ்ரைனை இந்தியா கருதுவதாக மன்னரிடம் பிரதமர் எடுத்துரைத்தார். கடந்த ஆண்டில் பஹ்ரைனுக்கு பயணம் மேற்கொண்டதை பிரதமர் மகிழ்ச்சியுடன் நினைவுகூர்ந்தார்.
ராணுவக் கல்வியில் ஒத்துழைப்புக்காக வெலிங்டன் பாதுகாப்பு படை சேவைகள் அலுவலர் கல்லூரிக்கும், டாக்கா, மிர்பூர் பாதுகாப்புப் படை கமாண்ட் மற்றும் அலுவலர் கல்லூரிக்கும் இடையிலான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

ராணுவக் கல்வியில் போர்த்திறன் சார்ந்த மற்றும் செயல்பாடுகள் துறை படிப்புகள் தொடர்பாக ஒத்துழைப்புக்காக வெலிங்டன் பாதுகாப்பு படை அலுவலர் கல்லூரிக்கும், டாக்கா, மிர்பூர் பாதுகாப்புப் படை கமாண்ட் மற்றும் அலுவலர் கல்லூரிக்கும் இடையிலான புரிந்துணர்வு ஒப்பந்தத்திற்கு (MoU) பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில் ஒப்புதல் அளிக்கப்பட்டது. செயல்பாட்டுக்குப் பிந்தைய புரிந்துணர்வு ஒப்பந்தமாக இந்த ஒப்புதல் அளிக்கப் பட்டுள்ளது. ராணுவக் கல்வியில் போர்த்திறன் சார்ந்த மற்றும் செயல்பாடுகள் துறை படிப்புகளில் மேம்படுத்தப்பட்ட ஒத்துழைப்புக்கான வரையறைகளை உருவாக்கவும், இரு நாடுகளுக்கும் இடையில் நெருக்கமான மற்றும் நீண்டகால ஒத்துழைப்பை ஊக்குவிக்கவும் இந்தப் புரிந்துணர்வு ஒப்பந்தம் வகை செய்கிறது. இரு நாடுகளின் பூகோள மற்றும் கலாச்சார நெருக்கத்தைக் கருத்தில் கொண்டு பார்த்தால், பயங்கரவாதத்தை எதிர்கொள்வது போன்ற பல பொதுவான சவால்களுக்கு கூட்டு நடவடிக்கை தேவைப்படுகிறது. எனவே, ஆயுதப்படைகள் அளவில் நல்ல ஒத்துழைப்பும், ஒருங்கிணைப்பும் தேவைப்படுகிறது. ஆயுதப்படைகளின் ஒத்த நிலைமையை உருவாக்கவும், பொதுவான அச்சுறுத்தல்களை எதிர்கொண்டு சமாளிப்பதில் பங்களிப்பை இன்னும் சிறந்ததாக ஆக்கவும் கூட்டுப் பயிற்சிகள் மற்றும் செயல்பாடுகள் உதவிகரமாக இருக்கும். இந்தியா மற்றும் வங்கதேசம் இடையே தகவல் மற்றும் தொழில்நுட்ப பரிமாற்றம் மூலமாக பொது பொறுப்புநிலையையும் இந்தப் புரிந்துணர்வு ஒப்பந்தம் மேம்படுத்தும்.
நடிகர்கள் திரு. கணஷ்யாம் நாயக் மற்றும் திரு. அர்விந்த் திரிவேதியின் மறைவுக்கு பிரதமர் இரங்கல்

நடிகர்கள் திரு. கணஷ்யாம் நாயக் மற்றும் திரு. அரவிந்த் திரிவேதியின் மறைவுக்குப் பிரதமர் திரு. நரேந்திர மோடி இரங்கல் தெரிவித்துள்ளார். தொடர்ச்சியான டுவிட்டர் பதிவுகளில் பிரதமர் தங்கள் நடிப்பின் மூலம் மக்களின் இதயங்களை வென்ற இரண்டு திறமையான நடிகர்களைக் கடந்த சில நாட்களில் நாம் இழந்துவிட்டோம். திரு. கணஷ்யாம் நாயக் அவர்களின் பன்முகப் பாத்திரங்களுக்காக குறிப்பாக ‘தாரக் மேத்தா கா ஓல்டா சாஷ்மா’ என்ற பிரபல நிகழ்ச்சி மூலம் நினைவுகூரப்படுவார். மேலும் அவர் கனிவான மற்றும் பண்பான மனிதரும் ஆவார். திரு. அர்விந்த் திரிவேதியையும் நாம் இழந்துவிட்டோம். அவர் சிறந்த நடிகராக மட்டுமல்லாமல் பொது சேவையில் ஆர்வம் கொண்டவராகவும் இருந்தார். ராமாயனம் தொலைக்காட்சித் தொடரில் அவர் மேற்கொண்ட கதாபாத்திரம் பல தலைமுறை இந்தியர்களால் நினைவுக்கூரப்படும் இரண்டு நடிகர்களின் குடும்பங்களுக்கும் ரசிகர்களுக்கும் எனது இரங்கல்கள். ஓம் சாந்தி” என்று கூறியுள்ளார்.
தெஹரீக்-இ-இன்சாஃப் கட்சியின் தலைவரும் பாகிஸ்தான் நாடாளுமன்ற உறுப்பினருமான இம்ரான் கானுடன் பிரதமர் சந்திப்பு

தெஹரீக்-இ-இன்சாஃப் கட்சியின் தலைவரும் பாகிஸ்தான் நாடாளுமன்ற உறுப்பினருமான திரு. இம்ரான் கான் பிரதமர் திரு. நரேந்திர மோடியை இன்று சந்தித்து பேசினார். அவர் பிரதமர் திரு. மோடியை பாகிஸ்தானுக்கு வருகை தருமாறு அழைப்பு விடுத்தார். மரியாதை நிமித்தமான இந்த சந்திப்பின்போது இரு தலைவர்களும் இருதரப்பு உறவில் ஏற்பட்டு வரும் முனேற்றங்களை வரவேற்றனர். மேலும், இந்த முன்னேற்றங்கள் இருநாடுகளுக்கு இடையேயான உறவினை மேலும் வலுவடைய செய்யும் என்று நம்பிக்கை தெரிவித்தனர்.
“டைம்லெஸ் லக்ஷ்மன்” நூலை பிரதமர் வெளியிட்டார்

பிரபல கார்ட்டூனிஸ்ட் ஆர்.கே.லக்ஷ்மன் குறித்த “டைம்லெஸ் லக்ஷ்மன்” என்ற நூலை பிரதமர் திரு. நரேந்திர மோடி இன்று (18.12.2018) வெளியிட்டார். இந்த நிகழ்வில் பேசிய பிரதமர், காலமற்ற இந்தப் பயணத்தில் தானும் அங்கம் வகிப்பது குறித்து மகிழ்ச்சி தெரிவித்தார். லக்ஷ்மனின் சித்திரங்கள் என்ற பெரும் பொக்கிஷம் தற்போது இந்த வடிவத்தில் கிடைப்பது குறித்து அவர் தனது மகிழ்ச்சியை வெளிப்படுத்தினார். பல ஆண்டுகள் தொடர்ந்து வரைந்துள்ள லக்ஷ்மனின் சித்திரங்கள் வாயிலாக, அந்த காலத்து சமூகவியலையும், சமூக பொருளாதார நிலையையும் அறிந்து கொள்வது அருமையான விஷயம் என்று பிரதமர் குறிப்பிட்டார். இந்த முயற்சியானது லக்ஷ்மனுக்கோ, அவரது நினைவுக்கோ மட்டுமானதல்ல, கோடிக்கணக்கான மக்களின் வாழ்க்கையில் லக்ஷ்மனின் சிறிய பகுதியை சேர்ப்பதும் கூட என்று பிரதமர் தெரிவித்தார். பத்ம விருதுகளின் நோக்கமானது எளிய மனிதனை நோக்கி குவியுமாறு எங்ஙனம் மாறியது என்பதையும் பிரதமர் கூறினார்.
தகவல் தொழில் நுட்பத் துறையில் இந்தியா, ஜப்பான் இடையேயான புரிந்துணர்வு ஒப்பந்தத்திற்கு மத்திய அமைச்சரவை ஒப்புதல்

பிரதமர் திரு நரேந்திர மோடி தலைமையில் இன்று நடைபெற்ற அமைச்சரவைக் கூட்டத்தில், தகவல் தொழில் நுட்பத் துறையில் இந்தியா மற்றும் ஜப்பானுக்கு இடையேயான புரிந்துணர்வு ஒப்பந்தத்திற்கு ஒப்புதல் வழங்கப்பட்டது. இந்த ஒப்பந்தத்தின் மூலம் தகவல் தொழில்நுட்பத் துறையில் இரு நாடுகளின் ஒத்துழைப்பு மற்றும் புரிதல் வலுவடையும். மேலும், சிறப்பு மூலோபாய மற்றும் உலகளாவிய கூட்டுத் தகுதியை பெற்றுள்ள ஜப்பானுடனான இந்த ஒப்பந்தம் மூலோபாய திட்டமாக இந்தியாவுக்கு இது அமையும். 5வது தலைமுறை வலையமைப்பு, தொலைத்தொடர்பு பாதுகாப்பு, நீர்மூழ்கிக் கப்பலின் கம்பிவடம், தொழில்நுட்ப சாதனங்களுக்கான தரச் சான்றிதழ், புதிய கம்பியில்லாத் தொழில் நுட்பம் மற்றும் தகவல் தொழில் நுட்பத்தைப் பயன்படுத்துதல், தகவல் தொழில்நுட்பத்தின் திறன் மேம்பாடு, பொதுப் பாதுகாப்பு மற்றும் பேரிடர் துயர் நீக்கம், செயற்கை நுண்ணறிவு, பிளாக் செயின், ஸ்பெக்ட்ரம் செயின், ஸ்பெக்ட்ரம் மேலாண்மை, பல தரப்பு முனையங்களில் ஒத்துழைப்பு உள்ளிட்ட துறைகளில் இரு நாடுகளுக்கு இடையே இந்தப் புரிந்துணர்வு ஒப்பந்தம் உதவிகரமாக இருக்கும். மேலும் உலகளாவிய தர நிர்ணய செயல்முறைகளில் இந்தியாவுக்கு இந்த புரிந்துணர்வு ஒப்பந்தம் கூடுதல் வாய்ப்பளிக்கும். தகவல் தொழில்நுட்பத் துறையில் இரு நாடுகளின் ஒத்துழைப்பின் வாயிலாக இந்தியாவின் தகவல் தொழில்நுட்ப உள்கட்டமைப்பு மேலும் வலுப்படுத்தப்படும். எதிர்காலத்துக்கு உகந்த நீர்மூழ்கிக் கப்பலின் கம்பிவட வலை அமைப்பை வடிவமைப்பதில் இரு நாடுகளுக்கு இடையேயான ஒத்துழைப்பினால் பிரதான இந்தியாவிலிருந்து தொலைதூர பகுதிகள் உடனான இணைப்பு மேம்படுத்தப்படும். தற்சார்பு இந்தியா கனவை நிறைவேற்றும் வகையில் ஸ்டார்ட்அப் சூழலுக்கு ஏற்ற வகையில் தகவல் தொழில்நுட்பத் துறையில் மனித கட்டமைப்பை ஊக்குவிப்பது இந்த புரிந்துணர்வு ஒப்பந்தத்தின் முக்கிய நோக்கமாகும். மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் https://pib.gov.in/PressReleasePage.aspx?PRID=1668396
இலங்கை மக்களுக்கு பிரதமர் சுதந்திர தின வாழ்த்து

இலங்கையின் சுதந்திர தினத்தை முன்னிட்டு பிரதமர் திரு. நரேந்திர மோடி அந்நாட்டு மக்களுக்கு வாழ்த்து தெரிவித்துள்ளார். அவர் தனது வாழ்த்து செய்தியில் தெரிவித்ததாவது:- சுதந்திர தினத்தை முன்னிட்டு இலங்கை மக்களுக்கு எனது சுதந்திர தின வாழ்த்துகள். நாம் பகிர்ந்து கொள்ளும் வரலாறு, கலாச்சாரம் நம்பிக்கை ஆகியவற்றை தகர்க்க முடியாது. வரும் ஆண்டுகளில் இலங்கையின் வளர்ச்சி அடைய எனது நல்வாழ்த்துகள். இம்மாதம் இலங்கை அதிபர் திரு. சிரிசேனாவை வரவேற்க நான் ஆர்வமாக உள்ளேன் என்று பிரதமர் தெரிவித்துள்ளார்.
விண்வெளித் துறையில் ஒத்துழைப்புக்காக, இந்திய விண்வெளி ஆராய்ச்சிக் கழகம் / விண்வெளித் துறை மற்றும் குவைத் அறிவியல் ஆராய்ச்சி நிலையத்தோடு புரிந்துணர்வு ஒப்பந்தம்

பிரதமர் திரு நரேந்திர மோடி அவர்கள் தலைமையில் கூடிய மத்திய அமைச்சரவை, இந்திய விண்வெளித் துறை / இந்திய விண்வெளி ஆராய்ச்சிக் கழகம் மற்றும் குவைத் அறிவியல் ஆராய்ச்சி நிலையம் ஆகியவற்றுக்கு இடையே, விண்வெளியில் அமைதி நோக்கத்துக்காக ஆராய்ச்சியில் ஈடுபட கையெழுத்தான புரிந்துணர்வு ஒப்பந்தத்துக்கு ஏற்பளித்தது. (1) இந்திய செயற்கைக் கோள்களின் மூலம் கிடைக்கும் தொலை உணர்வு தகவல்களை குவைத் அமைப்போடு பகிர்ந்து புதிய திட்டங்களை முன்னெடுப்பது, (2) பயிற்சி (3) வணிக ரீதியில் தொலை உணர்வு மற்றும் செயற்கைக் கோள்களை ஏவ நடவடிக்கை எடுப்பது ஆகியவற்றில் ஈடுபடு இந்த ஒப்பந்தம் உதவும். இந்திய விண்வெளி ஆராய்ச்சிக் கழகம் மற்றும் குவைத் அறிவியல் ஆராய்ச்சி நிலையம் ஆகியவற்றின் அதிகாரிகளைக் கொண்ட ஒரு கூட்டு நடவடிக்கைக் குழு ஏற்படுத்தப்படும். அந்தக் குழு, அடுத்த கட்ட திட்டங்கள் குறித்தும், அதன் செயலாக்கம் குறித்தும் முடிவெடுக்கும். இந்த ஒப்பந்தத்தின் மூலம், குவைத் அறிவியல் ஆராய்ச்சி நிலையத்தோடு ஏற்படும் கூட்டு நடவடிக்கைகள், மனித குலத்துக்கு பயனளிக்கும் வகையில், விண்வெளி ஆராய்ச்சியில் ஈடுபடும். இதன் மூலம் நாட்டின் அனைத்துப் பகுதியில் உள்ளவர்களும் பயனடைவார்கள். தொலை உணர்வு, செயற்கைக் கோள் தொடர்புகள், செயற்கைக் கோள் ஏவுதல், விண்வெளி அறிவியல், விண்வெளி ஆராய்ச்சி ஆகிய துறைகளில் புதிய ஆராய்ச்சிகளில் ஈடுபட, இந்த ஒப்பந்தம் பெரிதும் உதவியாக இருக்கும் .
பிரதமர் குஜராத்தில் ஜாம்நகருக்கு வருகை

பிரதமர் திரு நரேந்திர மோடி குஜராத் மாநிலம் ஜம்நகரில் பந்த்ரா- ஜம்நகர் ஹம்சஃபர் விரைவு ரயில் சேவையை இன்று கொடியசைத்துத் துவக்கி வைத்தார். குரு கோபிந்த் சிங் மருத்துவமனையுடன் இணைந்த 750 படுக்கை வசதிகள் கொண்ட புதிய கட்டடத்தை அவர் நாட்டுக்கு அர்ப்பணித்ததுடன், பல்வேறு சவ்னி திட்டங்களையும் துவக்கி வைத்தார். ஜம்நகரில் ஆஜி-3-யிலிருந்து, கிஜாடியா வரையிலான 51 கி.மீ நீள எண்ணெய்க் குழாய்ப் பதிப்பு உள்ளிட்ட பல்வேறு வளர்ச்சித் திட்டங்களையும் அவர் துவக்கி வைத்தார். திரளாக கூடியிருந்தவர்களிடையே உரையாற்றிய பிரதமர், குடிநீர் பற்றாக்குறைப் பிரச்சினைக்கு தீர்வு காண குஜராத் அரசு கடந்த 20 ஆண்டு காலமாக அயராது பணியாற்றி வருவதை சுட்டிக்காட்டினார். குஜராத்தில் டேங்கர் ராஜ்யத்தை அனுமதிப்பில்லை என்ற தமது உறுதிப்பாட்டை இந்த சந்தர்ப்பத்தில் குறிப்பிட்ட அவர், குஜராத்தில் சர்தார் சரோவர் அணை மக்களுக்கு எவ்வாறு நிவாரணத்தை அளித்தது என்பதையும் எடுத்துரைத்தார். தற்கால மற்றும் வருங்கால தலைமுறையினருக்கு பயனளிக்கும் வகையில், நாட்டின் குடிமக்கள் அனைவரும் ஒவ்வொரு துளி நீரையும் சேமிக்க வேண்டும் என்று அவர் வேண்டுகோள் விடுத்தார். குஜராத்தில் சுகாதாரத்துறையில் நிகழ்ந்து வரும் புரட்சியைப் பாராட்டிய பிரதமர், இம்மாநிலத்தில் கடந்த சில ஆண்டுகளாக உருவாகி வரும் மருத்துவமனைகள், ஏழைகளுக்கு பெரிதும் பயனளிக்கும் வகையில் அமைந்திருப்பதாகக் கூறினார். மத்திய அரசு துவக்கி வைத்துள்ள ஆயுஷ்மான் பாரத் திட்டம் ஏழைகளுக்கு தரமான மற்றும் மலிவான சுகாதாரச் சேவையை உறுதி செய்திருப்பதாகத் தெரிவித்தார். நாட்டை எதிர்நோக்கியுள்ள சவால்களில் இருந்து மீண்டு வருவதற்கு அடிப்படைக் கட்டமைப்பு மற்றும் நீண்ட கால நடவடிக்கைகள் அவசியம் என்று சுட்டிக்காட்டிய பிரதமர், குறுகிய கால திட்டங்களால் பலன் இல்லை என்றார். இந்த சந்தர்ப்பத்தில் மத்திய அரசு அறிமுகம் செய்துள்ள நீண்டகால திட்டங்களை அவர் குறிப்பிட்டார். பிரமதர் – வேளாண் திட்டம் ஒரு நீண்டகால திட்டம் என்றும் விவசாயிகளின் நலனுக்காகக் கொண்டு வரப்பட்ட ஒட்டுமொத்த மேம்பாட்டுத்திட்டம் என்று அவர் குறிப்பிட்டார். சிறு குறு மற்றும் நடுத்தரத் தொழில்துறையை ஊக்குவிக்கும் மத்திய அரசின் முயற்சிகள் குறித்து பேசிய பிரதமர், எளிதாகக் கிடைக்கும் கடன் வசதி மற்றும் மக்களுக்கு சாதகமான சரக்கு மற்றும் சேவை வரி இளைஞர்களுக்கு பெருமளவில் பயனளிக்கும் என்றார். அரசு மேற்கொண்டு வரும் முயற்சிகள் எளிதாக தொழில் தொடங்கும் அம்சங்களை மேம்படுத்த உறுதி செய்துள்ளது என்றும் அவர் கூறினார். முப்படையினரின் பணிகளை வெகுவாக புகழ்ந்த பிரதமர், நமது இராணுவ வீரர்களின் சாதனைகளைக் கண்டு நாடே பெருமைப்படுவதாகத் தெரிவித்தார். பயங்கரவாதப் பிரச்சினைகளை முற்றிலுமாக வேரறுக்க வேண்டும் என்றும் அவர் வலியுறுத்தினார்.
மாநிலங்களவையின் ஓய்வுபெறும் உறுப்பினர்களுக்கு பிரியாவிடையில் பிரதமர் பங்கேற்பு

மாநிலங்களவையின் ஓய்வுபெறும் உறுப்பினர்களுக்கு பிற உறுப்பினர்கள் பிரியா விடை அளித்தனர். இதில் பிரதமர் திரு நரேந்திர மோடியும் கலந்துக் கொண்டு அவர்களை வாழ்த்தினார். இந்நிகழ்ச்சியில் பேசிய பிரதமர் இன்று ஓய்வு பெறும் உறுப்பினர்களின் அறிவு மற்றும் அனுபவத்தால் நாடு பயன் அடைந்துள்ளது. உறுப்பினர்களின் அனுபவ அறிவு எல்லையை விரிவுபடுத்த மாநிலங்கள் அவை வாய்ப்பளிக்கிறது. இந்த அனுபவம் அவர்களை மேம்படுத்தி, நாட்டிற்கும் சமூகத்திற்கும் வளமாக அமைகிறது என்று பிரதமர் கூறினார். ஓய்வு பெறும் உறுப்பினர்களின் அனுபவமும் அறிவாற்றலும் தொடர்ந்து நாட்டிற்கு பயனளிக்கும் என்று நம்புவதாக பிரதமர் கூறினார். இன்று ஓய்வு பெறும் உறுப்பினர்கள் பல முக்கிய முடிவுகளில் பங்கு வகித்துள்ளனர். சரக்கு மற்றும் சேவை வரி மசோதா, மாநிலங்களில் வன உருவாக்கத்திற்காக பெரிய அளவில் நிதி வழங்க உதவும் ஈடு செய்யும் வன உருவாக்கத்திற்கான நிதிய மசோதா ஆகிய மசோதாக்கள் இந்த உறுப்பினர்கள் முன்னிலையில் கொண்டுவரப்பட்டிருந்தால் நன்மை அளித்திருக்கும் என்றார். ஓய்வு பெறும் உறுப்பினர்களுக்கு அரசு சார்பிலும் தனது சார்பிலும் பிரதமர் வாழ்த்துகளை தெரிவித்துக் கொண்டார். அவர்களின் ஒத்துழைப்புக்காக தனது நன்றியை தெரிவித்துக் கொண்டார்.
தேசிய தாழ்த்தப்பட்டோர் / பழங்குடியினர் மையத்தை பிரதமர் தொடங்கி வைத்தார். சிறு, குறு மற்றும் நடுத்தர தொழில் நிறுவனங்களுக்கு குறையில்லா, பாதிப்பில்லா திட்டத்தை லூதியானாவில் தொடங்கி வைத்து தேசிய விருதுகளை வழங்கினார் ; மூன்று நீர்மின் திட்டங்களை நாட்டுக்கு அர்ப்பணித்தார்

பிரதமர் திரு. நரேந்திர மோடி, தேசிய தாழ்த்தப்பட்டோர் / பழங்குடியினர் மையத்தை இன்று தொடங்கி வைத்தார். சிறு, குறு மற்றும் நடுத்தர தொழில் நிறுவனங்களுக்கு குறையில்லா, பாதிப்பில்லா (ZED) திட்டத்தை லூதியானாவில் தொடங்கி வைத்தார். குறு, சிறு மற்றும் நடுத்தர தொழில் நிறுவனங்களுக்கு (MSME-க்கள்) தேசிய விருதுகளையும் அவர் வழங்கினார் . பாரம்பரியமான மரத்தினாலான 500 ராட்டைகளை பெண்களுக்கு அவர் வழங்கினார். அப்போது பேசிய பிரதமர், லூதியானா முக்கியமான பொருளாதார மையமாக இருப்பதாகக் கூறினார். எனவே சிறு, குறு மற்றும் நடுத்தர தொழில் நிறுவனங்கள் தொடர்பான ஒரு திட்டத்தை அந்த நகரத்தில் தொடங்குவது இயல்பானது என்று அவர் தெரிவித்தார். இந்தியாவில் பொருளாதார வளர்ச்சிக்கு சிறு, குறு மற்றும் நடுத்தர தொழில் நிறுவனங்கள் துறையின் வளர்ச்சி முக்கியமானதாக உள்ளது என்று பிரதமர் குறிப்பிட்டார். சிறு, குறு மற்றும் நடுத்தர தொழில் நிறுவனங்கள் உலகளாவிய தரக் கட்டுப்பாட்டு நிலைகளை எட்ட வேண்டும் என்றும் அவர் கூறினார். ராட்டைகள் வழங்குவது பற்றிப் பேசிய பிரதமர், நமக்கு காதி முன்னுரிமையான விஷயம் என்றும், ஒவ்வொரு வீட்டிலும் ஒரு ராட்டை இருப்பது அதிக வருமானத்தைக் கொண்டு வரும் என்றும் கூறினார். இப்போது காதி பொருட்கள் நல்ல முறையில் விற்பனை செய்யப்படுவதாக அவர் தெரிவித்தார். ஒரு காலத்தில் `நாட்டுக்காக காதி’ என்ற கோஷம் இருந்தது என குறிப்பிட்ட அவர், இப்போது அது `பேஷனுக்காக காதி’ என இருக்க வேண்டும் என்றும் கூறினார். தாழ்த்தப்பட்ட சமூகத்தவரிடையே தொழில்முனைவோருக்கான ஊக்கம் ஏற்படுவது நமக்கு நன்மை பயக்கும் என்று பிரதமர் கூறினார். தொழில்நிறுவனங்களையும் வேலைவாய்ப்புகளையும் உருவாக்குவதையும் கனவாகக் கொண்ட இளைஞர்கள் இருப்பதாகவும் அவர் தெரிவித்தார். முன்னதாக, இமாச்சலப் பிரதேசத்தில் மண்டி பகுதிக்கு பிரதமர் சென்றார். கொல்டாம், பர்பதி மற்றும் ராம்பூர் நீர்மின் உற்பத்தி நிலையங்களை அங்கு அவர் நாட்டுக்கு அர்ப்பணித்தார்.
பிரதமர் நாளை கத்ரா பயணம்

பிரதமர் நரேந்திர மோடி ஜம்மு-காஷ்மீர் மாநிலத்தில் உள்ள கத்ரா நகரத்திற்கு நாளை பயணம் மேற்கொள்கிறார். அங்குள்ள ஸ்ரீ மாதா வைஷ்ணோ தேவி நாராயணா உயர்சிறப்பு மருத்துவமனையை பிரதமர் துவக்கி வைக்கிறார். ஸ்ரீ மாதா வைஷ்ணோ தேவி பல்கலைகழகத்தின் ஐந்தாம் ஆண்டு பட்டமளிப்பு விழாவில் பங்கேற்று உரையாற்றுவார். மேலும், காத்ராவில் விளையாட்டு வளாகத்தை துவக்கும் பிரதமர், அங்கு கூடியிருக்கும் பொது மக்களிடம் உரையாடுவார்.
நாடு முழுவதும் 100 இடங்களில் கிசான் ட்ரோன்கள் செயல்படுவதைப் பார்த்தது மகிழ்ச்சியளித்தது என்று பிரதமர் கூறியுள்ளார்

நாடு முழுவதும் 100 இடங்களில் கிசான் ட்ரோன்கள் செயல்படுவதைப் பார்த்தது மகிழ்ச்சியளித்தது என்று பிரதமர் திரு.நரேந்திர மோடி கூறியுள்ளார். டுவிட்டரில் பிரதமர் கூறியிருப்பதாவது; “நாடு முழுவதும் 100 இடங்களில் கிசான் ட்ரோன்கள் செயல்படுவதைப் பார்த்தது மகிழ்ச்சியளித்தது. இது துடிப்புமிக்க புதிய தொழிலின் @garuda_india மெச்சத்தக்க முன்முயற்சியாகும். புதிய கண்டுபிடிப்பு தொழில்நுட்பம் நமது விவசாயிகளுக்கு அதிகாரமளிப்பதுடன் வேளாண்மையை மிகவும் லாபகரமானதாக மாற்றும்.”
ஷிவ்ஷாகிர் பாபாசாகேப் புரந்தரே மறைவுக்குப் பிரதமர் இரங்கல் தெரிவித்துள்ளார்

எழுத்தாளர், வரலாற்று ஆசிரியர், அரங்க ஆளுமையான ஷிவ்ஷாகிர் பாபாசாகேப் புரந்தரே மறைவுக்குப் பிரதமர் திரு.நரேந்திர மோடி ஆழ்ந்த இரங்கல் தெரிவித்துள்ளார். சத்ரபதி சிவாஜி மகாராஜாவுடன் வரவிருக்கும் தலைமுறைகளைத் தொடர்புபடுத்தியதில் ஷிவ்ஷாகிர் பாபாசாகேப் புரந்தரேயின் பங்களிப்பை அவர் நினைவு கூர்ந்தார். சில மாதங்களுக்கு முன் அவரது நூற்றாண்டு நிகழ்வில் உரையாற்றியதையும் திரு.மோடி பதிவிட்டுள்ளார். தொடர்ச்சியான டுவிட்டர் பதிவுகளில் பிரதமர் கூறியிருப்பதாவது: “வார்த்தைகளைக் கடந்த வலியுடன் நான் இருக்கிறேன். வரலாறு மற்றும் கலாச்சார உலகில் மறைந்த ஷிவ்ஷாகிர் பாபாசாகேப் புரந்தரே மிகப் பெரிய வெற்றிடத்தை விட்டுச்சென்றுள்ளார். சத்ரபதி சிவாஜி மகாராஜாவுடன் வரும் தலைமுறைகள் மேலும் இணைப்பைப் பெற்றிருப்பதற்காக அவருக்கு நன்றி சொல்ல வேண்டும். அவரது பிற பணிகளும் நினைவுகூரப்படும். அறிவாற்றலும், சிறந்த ஞானமும் கொண்டிருந்த ஷிவ்ஷாகிர் பாபாசாகேப் புரந்தரே இந்திய வரலாற்றில் வளமான அறிவைப் பெற்றிருந்தார். கடந்த காலங்களில் அவருடன் மிக நெருக்கமாக இருந்து கலந்துரையாடிய பெருமையை நான் பெற்றுள்ளேன். ஒரு சில மாதங்களுக்கு முன் அவரது நூற்றாண்டு நிகழ்வில் உரையாற்றியுள்ளேன். விரிவான அவரது பணிகளால் ஷிவ்ஷாகிர் பாபாசாகேப் புரந்தரே நினைவில் வாழ்ந்திருப்பார். இந்த சோகமான தருணத்தில், அவரது குடும்பத்தினர் மற்றும் எண்ணற்ற ஆதரவாளர்களுக்கு எனது இரங்கல்கள். ஓம் சாந்தி.”
இந்தியப் பிரதமரும் பிரான்ஸ் அதிபரும் தொலைபேசி மூலம் கலந்துரையாடல்

பிரதமர் திரு. நரேந்திர மோடி, பிரான்ஸ் அதிபர் மேன்மைக்குரிய இம்மானுவேல் மேக்ரனுடன் இன்று தொலைபேசி மூலம் கலந்துரையாடினார். கோவிட்-19 நோய்த் தொற்று காரணமாக பிரான்ஸ் நாட்டில் ஏற்பட்டுள்ள உயிரிழப்புகளுக்காக அந்நாட்டு அதிபர் மேன்மைக்குரிய மேக்ரனிடம் பிரதமர் திரு. நரேந்திர மோடி இரங்கல் தெரிவித்துக் கொண்டார். இந்தச் சிக்கலின் உள்நாட்டு மற்றும் சர்வதேச அம்சங்கள் குறித்து இரு தலைவர்களும் விவாதித்தனர். இப்போதுள்ள சூழ்நிலையில் ஒத்துழைப்பு மற்றும் ஒற்றுமையான செயல்பாட்டின் முக்கியத்துவத்தை இரு தலைவர்களும் வலியுறுத்தினர். இந்த வைரஸ் பரவுதலைக் கட்டுப்படுத்துதல், சிகிச்சைகள் மற்றும் தடுப்பூசி மருந்துகள் குறித்த ஆராய்ச்சிகள் குறித்த தகவல்களை இரு நாடுகளின் நிபுணர் குழுக்களும் பகிர்ந்து கொள்வது என்று இரு தலைவர்களும் ஒப்புக்கொண்டனர். நவீன கால வரலாற்றில் கோவிட் -19 ஒரு திருப்புமுனையாக இருக்கும், மனிதகுலத்தை மையமாகக் கொண்ட தாராளமயமாக்கல் சித்தாந்தத்தை உருவாக்குவதற்கு உலகிற்கு ஒரு வாய்ப்பு அளிப்பதாக இருக்கும் என்ற பிரதமர் திரு. மோடியின் கருத்தை பிரான்ஸ் அதிபர் ஒப்புக்கொண்டார். மனிதகுலத்தின் மீது ஒட்டுமொத்த தாக்கத்தை ஏற்படுத்தக் கூடிய பருவநிலை மாற்றம் போன்ற உலகளாவிய பிரச்சினைகளில் இருந்து விலகிச் சென்றுவிடக் கூடாது என்பதன் முக்கியத்துவத்தையும் இரு தலைவர்களும் கோடிட்டுக் காட்டினர். இப்போதைய நெருக்கடியான சூழ்நிலையில் ஆப்பிரிக்காவில் உள்ள நாடுகள் உள்பட, குறைவான வளர்ச்சி பெற்றுள்ளநாடுகளின் தேவைகளைப் பூர்த்தி செய்வதில் சிறப்பு கவனம் செலுத்தப்பட வேண்டும் என்று அவர்கள் வலியுறுத்தினர். நோய்த் தொற்று காரணமாக வீடுகளில் முடங்கியுள்ள மக்களுக்கு மன ஆரோக்கியத்திற்கும், தேக ஆரோக்கியத்துக்கும் யோகா பயிற்சி சிறந்த வழிமுறையாக இருக்கும் என்று பிரதமர் திரு. மோடி தெரிவித்த யோசனையை அதிபர் மேன்மைமிகு மேக்ரன் வரவேற்றார். சுகாதாரத் துறையில் இப்போது ஏற்பட்டுள்ள நெருக்கடியில், பிரான்ஸ் நாட்டில் யோகா பயிற்சியில் நிறைய பேர் சேருவதாக அவர் கூறினார். இப்போதைய கடினமான காலக்கட்டங்களில் மனிதகுலத்தை மையமாகக் கொண்ட எண்ணங்களை முன்னெடுத்துச் செல்வதில் இரு நாடுகளும் பங்களிப்பு செய்ய வேண்டும் என்ற கருத்தை இரு தலைவர்களும் ஒப்புக்கொண்டனர்.
இந்தியாவுக்கும், ஃபிஜிக்கும் இடையே புதுப்பிக்கத்தக்க எரிசக்தித் துறையில் ஒத்துழைப்புக்கான புரிந்துணர்வு ஒப்பந்தத்திற்கு மத்திய அமைச்சர் ஒப்புதல்

இந்தியாவுக்கும், ஃபிஜிக்கும் இடையே புதுப்பிக்கத்தக்க எரிசக்தித் துறையில் ஒத்துழைப்புக்கான புரிந்துணர்வு ஒப்பந்தத்திற்கு பிரதமர் திரு நரேந்திர மோடி தலைமையிலான மத்திய அமைச்சரவை ஒப்புதல் அளித்தது. இந்த புரிந்துணர்வு ஒப்பந்தம் ஃபியூஜியில் சூவா என்ற இடத்தில் 2017 மே மாதம் 27-ம் தேதி கையெழுத்திடப்பட்டது. பரஸ்பர நன்மை, சமத்துவம், பரஸ்பர உதவி ஆகியவற்றின் அடிப்படையில் புதிய மற்றும் புதுப்பிக்கக்கூடிய எரிசக்தி பிரச்சினைகளில் தொழில்நுட்ப இருதரப்பு ஒத்துழைப்பை மேம்படுத்தி அதனை ஊக்குவிப்பதற்கு நிறுவன உறவுகளை உருவாக்குவதை இந்த ஒப்பந்தம் நோக்கமாகக் கொண்டுள்ளது. இந்த புரிந்துணர்வு ஒப்பந்தத்தின்படி திட்டங்களை ஆய்வு செய்தல், கண்காணித்தல், ஒத்துழைப்புக்கான விஷயங்கள் குறித்து பேச்சுவார்த்தை நடத்துதல் ஆகியவற்றுக்கென கூட்டுப்பணிக்குழு அமைக்கவும் வகை செய்யப்பட்டுள்ளது. நிபுணத்துவ பரிவர்த்தனை, தகவல் கட்டமைப்பு உருவாக்கம் ஆகியவற்றுக்கும் ஒப்பந்தம் வகை செய்கிறது. இருநாடுகளுக்கும் இடையே இருதரப்பு ஒத்துழைப்பை வலுப்படுத்தவும் இந்த புரிந்துணர்வு ஒப்பந்தம் உதவும்.
பி.ஏ சங்கமா மறைவு – பிரதமர் இரங்கல்

முன்னாள் மக்களவை தலைவர் பி.ஏ. சங்கமாவின் மறைவிற்கு பிரதமர் திரு நரேந்திர மோடி இரங்கல் தெரிவித்துள்ளார். சுய முயற்சியால் தலைவரான திரு பி.ஏ. சங்கமாவின் வட கிழக்கு மாநிலங்களின் வளர்ச்சிக்கான பங்களிப்பு மிக முக்கியமாக அமைந்தது. அவரின் மறைவு வருத்தம் அளிக்கிறது. மக்களவையில் திரு பி.ஏ. சங்கமாவின் பணிக்காலம் மறக்க முடியாது. அவருடைய எளிமையான மற்றும் சுலபமாய் பழகும் குணம் பலரை ஈர்த்தது. திரு பி.எ. சங்கமா பெரிதும் நேதாஜி சுபாஷ் சந்திரபோசால் ஈர்க்கப்பட்டார். நானும் அவரும் 2012 –ல் ஆசாத் ஹிந்த் பாஜ்ஜில் பங்கேற்ற நிகழ்ச்சியை http://nm-4.com/t2 ” காணலாம் என்று பிரதமர் கூரியுள்ளார்.
தீவுகளின் ஒட்டுமொத்த வளர்ச்சி குறித்து ஆய்வு – பிரதமர் தலைமையிலான குழு சந்திப்பு

தீவுகளின் ஒட்டுமொத்த வளர்ச்சி குறித்து ஆய்வு செய்ய பிரதமர் திரு நரேந்திர மோடி தலைமையிலான உயர் நிலை குழு இன்று கூடியது. நிதி ஆயோக், மத்திய உள் துறை அமைச்சகம் மற்றும் முத்த அதிகாரிகளின் யோசனைகள் அடங்கிய தீவுகளின் ஒட்டுமொத்த வளர்ச்சி குறித்த விளக்ககாட்சி பிரதமரிடம் காண்பிக்கப்பட்டது. இந்தியாவில் மொத்தமாக 1382 கரைக்கு அருகாமையில் உள்ள தீவுகள் உள்ளன. இதில் தீவுகளின் ஒட்டுமொத்த வளர்ச்சிக்காக முதல் கட்டமாக 26 தீவுகளை அதிகாரிகள் பரிந்துரைத்து உள்ளனர். இந்த 26 தீவுகளில், அந்தமான் மற்றும் நிகோபாரில் உள்ள தீவுகள் உட்பட இந்தியாவின் பல்வேறு கடல்சார் பகுதிகள் இதில் அடங்கும். பொது உள்கட்டமைப்பு, சுற்றுலா, வேளாண் (பசுமை வேளாண் மற்றும் மீன்வளர்ப்பு), கார்பன் அளவை மாற்றாத மின்சார உற்பத்தி ஆகியவற்றையொட்டி வளர்ச்சி நடவடிக்கைகள் இருக்கும் என்று பிரதமரிடம் அதிகாரிகள் தெரிவித்தனர். இந்தியாவின் தீவுகளின் வளங்களின் முக்கியத்துவத்தை எடுத்துரைத்த பிரதமர், இந்த தீவுகளில் சுற்றுலாவிற்கான திறனையும் விவரித்தார். தீவுகளின் வளர்ச்சி திட்டங்களை விரைவாக செயல்படுத்துமாறு அதிகாரிகளிடம் கேட்டுக்கொண்ட பிரதமர் இந்த நடவடிக்கைகளில் சூரிய ஒளி சக்தியை பரவலாக பயன்படுத்தப்பட வேண்டும் என்று கூறினார்.